ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Ιουλίου 1995 σχετικά με τη συγκρότηση επιτροπής ανώτερων επιθεωρητών εργασίας (95/319/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, Εκτιμώντας: ότι από το 1982 λειτουργεί κατά τρόπο άτυπο «ομάδα ανώτερων επιθεωρητών εργασίας», ότι η ανακοίνωση (1) της Επιτροπής σχετικά με το πρόγραμμά της στον τομέα της ασφάλειας, της υγιεινής και της υγείας στον τόπο εργασίας προβλέπει την επισημοποίηση των τακτικών συνεδριάσεων της εν λόγω ομάδας 7 ότι στα συμπεράσματα του Συμβουλίου της 21ης Δεκεμβρίου 1992 για την αποτελεσματική εφαρμογή και εκτέλεση της κοινοτικής νομοθεσίας στον κοινωνικό τομέα (2), καλούνται τα κράτη μέλη και η Επιτροπή να ενθαρρύνουν και να προωθήσουν τη στενή και διαρκή συνεργασία μεταξύ των μελών της εν λόγω ομάδας, τηρουμένης της αρχής της επικουρικότητας 7 ότι η ανακοίνωση (3), της Επιτροπής για το πρόγραμμα στον τομέα της ασφάλειας, της υγιεινής και της υγείας στο χώρο εργασίας προβλέπει την επισημοποίηση της «ομάδας ανώτερων επιθεωρητών εργασίας» ως επιτροπής 7 ότι το ψήφισμα του Συμβουλίου της 16ης Ιουνίου 1994 σχετικά με την ανάπτυξη της διοικητικής συνεργσίας για την εφαρμογή και την επιβολή της κοινοτικής νομοθεσίας στο πλαίσιο της εσωτερικής αγοράς (4), παρέχει μία βάση για τη διοικητική συνεργασία μεταξύ των κρατών μελών αφενός και μεταξύ των κρατών μελών και της Επιτροπής αφετέρου, η οποία στηρίζεται στις υποχρεώσεις αμοιβαίας υποστήριξης και διαφάνειας και στις αρχές της αναλογικότητας και της εμπιστευτικότητας 7 ότι η ίδια προσέγγιση πρέπει να επιλεγεί και για την εφαρμογή και την επιβολή της κοινοτικής κοινωνικής νομοθεσίας στον τομέα της υγείας και της ασφάλειας στο χώρο εργασίας, όπως εξάλλου σημειώνεται στο Λευκό Βιβλίο της Επιτροπής για την ευρωπαϊκή κοινωνική πολιτική ( παράγραφος 10 Β) και στο μεσοπρόθεσμο πρόγραμμα κοινωνικής δράσης 7 ότι η επισήμανση, η ανάλυση και η επίλυση των πρακτικών προβλημάτων που συνδέονται με την εφαρμογή και τον έλεγχο της επιβολής του παράγωγου κοινοτικού δικαίου όσον αφορά την υγεία και την ασφάλεια στο χώρο εργασίας είναι κυρίως θέματα αρμοδιότητας των εθνικών υπηρεσιών της επιθεώρησης εργασίας και απαιτούν στενή συνεργασία μεταξύ των υπηρεσιών αυτών και των υπηρεσιών της Επιτροπής 7 ότι η «επιτροπή ανώτερων επιθεωρητών εργασίας» αποτελεί, λόγω της ήδη μακράς εμπειρίας της, κατάλληλο πλαίσιο για την εξασφάλιση, βάσει στενής συνεργασίας μεταξύ των μελών της και της Επιτροπής, της αποτελεσματικής και ομοιόμορφης επιβολής του παράγωγου κοινοτικού δικαίου για την υγεία και την ασφάλεια στο χώρο εργασίας και για τη λεπτομερή ανάλυση των πρακτικών προβλημάτωνν που παρουσιάζει ο έλεγχος της νομοθεσίας στον τομέα αυτό 7 ότι η απόφαση αυτή δεν είναι αντίθετη με τις υποχρεώσεις των κρατών μελών οι οποίες απορρέουν από τη σύμβαση της ΔΟΕ περί επιθεώρησης εργασίας της 11ης Ιουλίου 1947 (αριθ. 81), ΑΠΟΦΑΣΙΖΕΙ: Άρθρο 1 1. Η Επιτροπή επικουρείται από «επιτροπή ανώτερων επιθεωρητών εργασίας», στο εξής καλούμενη «επιτροπή». 2. Η επιτροπή αποτελείται από εκπροσώπους των επιθεωρήσεων εργασίας των κρατών μελών. Άρθρο 2 1. H επιτροπή γνωμοδοτεί στην Επιτροπή, είτε ύστερα από αίτηση της Επιτροπής είτε με δική της πρωτοβουλία, σχετικά με όλα τα προβλήματα που αφορούν την εφαρμογή του κοινοτικού δικαίου για την υγεία και την ασφάλεια στο χώρο εργασίας από τα κράτη μέλη. 2. Εξαιτίας της ποικιλίας των αρμοδιοτήτων που διαθέτουν οι εθνικές υπηρεσίες της επιθεώρησης εργασίας, οι οποίες ενδέχεται να επεκτείνονται και εκτός του τομέα της υγείας και της ασφάλειας στο χώρο εργασίας, η επιτροπή, κατόπιν αιτήματος της Επιτροπής, γνωμοδοτεί επίσης για θέματα που καλύπτουν άλλους τομείς της κοινοτικής κοινωνικής νομοθεσίας που έχουν αντίκτυπο στην υγεία και την ασφάλεια στο χώρο εργασίας. 3. Η επιτροπή προτείνει στην Επιτροπή όλες τις πρωτοβουλίες που κρίνει κατάλληλες με σκοπό να προωθηθεί η αποτελεσματική και ομοιομόρφη εφαρμογή του κοινοτικού δικαίου για την υγεία και την ασφάλεια στο χώρο εργασίας, ιδίως μέσω στενότερης συνεργασίας μεταξύ εθνικών συστημάτων της επιθεώρησης εργασίας. Άρθρο 3 H επιτροπή, επικουρώντας στην Επιτροπή, εργάζεται για την επίτευξη των ακόλουθων στόχων: 1. Καθορισμός των κοινών αρχών της επιθεώρησης εργασίας όσον αφορά την υγεία και την ασφάλεια στο χώρο εργασίας και εκπόνηση μεθόδων αξιολόγησης των εθνικών συστημάτων επιθεώρησης, σε σχέση με τις αρχές αυτές. 2. Προώθηση καλύτερης αμοιβαίας γνώσης και κατανόησης των διαφόρων εθνικών συστημάτων και πρακτικών της επιθεώρησης εργασίας, των μεθοδολογιών και νομικών πλαισίων παρέμβασης. 3. Ανάπτυξη ανταλλαγών εμπειριών μεταξύ εθνικών υπηρεσιών της επιθεώρησης εργασίας, όσον αφορά τον έλεγχο της εφαρμογής του παράγωγου κοινοτικού δικαίου για την υγεία και την ασφάλεια στο χώρο εργασίας, ώστε να εξασφαλισθεί συνεπής εφαρμογή του στο πλαίσιο της Κοινότητας. 4. Προώθηση των ανταλλαγών επιθεωρητών εργασίας μεταξύ εθνικών διοικητικών αρχών και εκπόνηση προγραμμάτων κατάρτισης για τους επιθεωρητές. 5. Εκπόνηση και δημοσίευση εγγράφων με σκοπό να διευκολυνθεί η δραστηριότητα των επιθεωρητών εργασίας. 6. Ανάπτυξη αξιόπιστου και αποτελεσματικού συστήματος ταχείας ανταλλαγής πληροφοριών μεταξύ επιθεωρήσεων εργασίας, σχετικά με όλα τα προβλήματα που παρουσιάζονται κατά τον έλεγχο της εφαρμογής της κοινοτικής νομοθεσίας στον τομέα της υγείας και της ασφάλειας στο χώρο εργασίας. 7. Θέσπιση ενεργού συνεργασίας μεταξύ επιθεωρήσεων εργασίας τρίτων χωρών, ώστε να προωθηθεί το έργο που επιτελεί η Κοινότητα στον τομέα της υγείας και της ασφάλειας στο χώρο εργασίας και να υποστηριχθεί η επίλυση ενδεχόμενων διασυνοριακών προβλημάτων. 8. Μελέτη των συνεπειών άλλων κοινωνικών πολιτικών στις δραστηριότητες των επιθεωρήσεων εργασίας, όσον αφορά την υγεία και την ασφάλεια στο χώρο εργασίας καθώς και τις συνθήκες εργασίας. Άρθρο 4 H επιτροπή καταρτίζει τριετές πρόγραμμα, στο πλαίσιο του οποίου οι μεμονωμένες δραστηριότητες που πρόκειται να αναληφθούν καθορίζονται σε ετήσια βάση, συνυπολογίζοντας την αξιολόγηση των δραστηριοτήτων οι οποίες αναλήφθηκαν κατά το προηγούμενο έτος. Άρθρο 5 1. Η επιτροπή περιλαμβάνει δύο εκπροσώπους από κάθε κράτος μέλος. 2. Τα μέλη της επιτροπής ορίζονται από την Επιτροπή κατόπιν προτάσεως των κρατών μελών. 3. Η θητεία των μελών της επιτροπής είναι τριετής. Ο διορισμός τους είναι ανανεώσιμος. 4. Η θητεία ενός μέλους λήγει πριν από τη λήξη της τριετούς περιόδου λόγω παραίτησης ή θανάτου του, ή κατόπιν ανακοίνωσης του ενδιαφερόμενου κράτους μέλους προς την Επιτροπή, στην οποία αναφέρεται ότι πρέπει να λήξει η θητεία του εν λόγω μέλους. 5. Τα μέλη δεν αμείβονται για την εργασία τους. Άρθρο 6 Η Επιτροπή δημοσιεύει κατάλογο των μελών στην Επίσημη Εφημερίδα των Ευρωπαϊκών Κοινοτήτων για ενημέρωση. Άρθρο 7 1. Πρόεδρος της επιτροπής είναι ένας εκπρόσωπος της Επιτροπής. 2. Ο πρόεδρος επικουρείται από δύο αντιπροέδρους που επιλέγονται μεταξύ των μελών της επιτροπής από τα δύο κράτη μέλη τα οποία ασκούν την Προεδρεία του Συμβουλίου κατά το εν λόγω έτος. 3. Ο πρόεδρος και οι δύο αντιπρόεδροι αποτελούν το γραφείο. 4. Το γραφείο προετοιμάζει και οργανώνει τις εργασίες της επιτροπής σε συνεργασία με τις υπηρεσίες της Επιτροπής, που εκτελούν χρέη γραμματείας της επιτροπής, του γραφείου και των ομάδων εργασίας, όπως προβλέπονται στο άρθρο 9. Άρθρο 8 1. Η επιτροπή μπορεί, κατόπιν συμφωνίας με τον εκπρόσωπο της Επιτροπής, να προσκαλεί για συμμετοχή στις εργασίες της, με την ιδιότητα του εμπειρογνώμονα, κάθε πρόσωπο με ειδικευμένες γνώσεις σε ένα θέμα της ημερήσιας διάταξης. 2. Οι εμπειρογνώμονες λαμβάνουν μέρος στις συζητήσεις που αφορούν μόνο το θέμα για το οποίο έχουν κληθεί να συμμετάσχουν. Άρθρο 9 1. Η επιτροπή μπορεί, κατόπιν συμφωνίας με τον εκπρόσωπο της Επιτροπής, να συγκροτήσει ομάδες εργασίας. 2. Σε κάθε ομάδα εργασίας προεδρεύει ένα μέλος της επιτροπής 7 οι ομάδες εργασίας απαρτίζονται από μέλη της επιτροπής ή/και εμπειρογνώμονες εάν κρίνεται αναγκαίο. Οι ομάδες εργασίας υποβάλλουν έκθεση στην ολομέλεια της επιτροπής. Άρθρο 10 1. Η επιτροπή και το γραφείο συνεδριάζουν ύστερα από πρόσκληση του προέδρου της επιτροπής, με πρωτοβουλία αυτού ή ύστερα από αίτηση του ενός τρίτου των μελών της επιτροπής. Η επιτροπή συνεδριάζει τουλάχιστον δύο φορές το χρόνο. 2. Οι εκπρόσωποι της Επιτροπής λαμβάνουν μέρος στις συνεδριάσεις της επιτροπής και των ομάδων εργασίας. Άρθρο 11 1. Η Επιτροπή μπορεί, όταν ζητεί τη γνώμη της επιτροπής, να τάξει την προθεσμία εντός της οποίας θα δοθεί η γνωμοδότηση. 2. Δεν διεξάγεται ψηφοφορία ύστερα από τις συζητήσεις της επιτροπής. 3. Τα συμπεράσματα της επιτροπής παρουσιάζονται εγγράφως. Σε περίπτωση διάστασης απόψεων μεταξύ των μελών της επιτροπής, υποβάλλεται στην Επιτροπή γραπτή αναφορά των απόψεων που διατυπώθηκαν. Άρθρο 12 1. Η επιτροπή υποβάλλει ετησίως στην Επιτροπή έκθεση σχετικά με τις δραστηριότητές της, κυρίως όσον αφορά τα προβλήματα που συνδέονται με την εφαρμογή ή τον έλεγχο της επιβολής του παράγωγου κοινοτικού δικαίου για την υγεία και την ασφάλεια στο χώρο εργασίας. 2. Η Επιτροπή διαβιβάζει την έκθεση αυτή στο Συμβούλιο, το Ευρωπαϊκό Κοινοβούλιο, την Οικονομική και Κοινωνική Επιτροπή και τη συμβουλευτική επιτροπή για την ασφάλεια, την υγιεινή και την προστασία της υγείας στο χώρο εργασίας. Άρθρο 13 Με την επιφύλαξη του άρθρου 214 της συνθήκης, τα μέλη της επιτροπής έχουν υποχρέωση να μην αποκαλύπτουν τις πληροφορίες που περιήλθαν σε γνώση τους συνεπεία των εργασιών της επιτροπής ή των ομάδων εργασίας, εφόσον η Επιτροπή ή ένα μέλος της επιτροπής ζητήσει να διατηρηθεί ο απόρρητος χαρακτήρας της πληροφορίας που δόθηκε ή της γνώμης που ζητήθηκε. Στις περιπτώσεις αυτές, μόνο τα μέλη της επιτροπής και οι εκπρόσωποι της Επιτροπής παρευρίσκονται στις συνεδριάσεις. Βρυξέλλες, 12 Ιουλίου 1995.

[Source: multi_eurlex | Tokens: 8632]